# Biz Stone

Christopher Isaac "Biz" Stone (nascut el 10 de març de 1974) és un emprenedor nord-americà cofundador de la xarxa social Twitter l'any 2006 juntament amb altres serveis d'Internet. Va deixar la companyia l'any 2011 per centrar-se amb altres projectes. Stone també va fundar l'aplicació Jelly juntament amb Ben Finkel. Va ser el CEO d'aquesta mateixa aplicació fins que va ser adquirida per Pinterest l'any 2017. El maig del 2017, Stone va anunciar el seu retorn a Twitter Inc. amb un rol desconegut. Stone fou el creador de la companyia Odeo, empresa que més endavant va ser venuda a Google pel que ara es coneix com a Blogger.

## Educació

Biz Stone es va graduar a l'institut Wellesley de Wellesley, Massachusetts. Va començar carreres a la Universitat Northeastern i a la Universitat de Boston Massachusetts, però no es va graduar a cap de les dues.

## Carrera

Stone va començar des de baix de tot. Vivia, amb la seva parella, en un novè pis sense ascensor, i utilitzava una caixa d'un televisor com a taula de menjador. Li van deixar 800 dòlars per comprar-se un llit, que va acabar utilitzant per comprar-se un Toyota per anar a treballar. En aquell moment treballava a Google i, en el moment en el qual Google va sortir a borsa, va poder pagar tots els seus deutes.
Va ser el director creatiu del blog Xanga entre el 1999 i el 2001. Stone també ha treballat a la companyia Google entre els anys 2003 i 2005. Aleshores, l'any 2006, va fundar Twitter juntament amb Jack Dorsey, Noah Glass i Evan Williams.
A part de les seves tasques a Twitter, Stone és un àngel inversor, és a dir, una persona que inverteix diners en start-ups o projectes que s'acaben d'iniciar. Ha ajudat companyies com Square, Slack, Medium, Nest, Beyond Meat, Intercom, Pinterest o Faraday.
Va fer el seu debut al món de la direcció al dirigir, juntament amb Ron Howard, un curtmetratge, Evermore, en col·laboració amb Canon USA. El film formava part del projecte Imaginat10n. Stone va descriure la oportunitat com a "una forma d'assolir propòsits que feia temps que volia complir".

## Premis

Ha estat nomenat nerd de l'any 2009, per la revista GQ. Així mateix, també va ser nomenat per la revista Time una de les 100 persones més influents del món. En diverses ocasions ha obtingut mèrits per els seus desenvolupaments tecnològics així com per la creació de nous formats de mitjans.

## Publicacions

El nord-americà ha escrit tres llibres:
* Blogging: Genius Strategies for Instant Web Content (New Riders, 2002)
* Who let the blogs out? (St Martins, 2004)
* Things A Little Bird Told Me (Grand Central, 2014)
A més, Stone fa contribucions al seu blog personal i ha escrit articles al diari The Times.

## Referències

* ↑ «Biz Stone», 13-02-2010. Arxivat de l'original el 2010-02-13. [Consulta: 15 desembre 2020].
* ↑ Dowd, Maureen «Opinion | To Tweet or Not to Tweet (Published 2009)» (en anglès). The New York Times, 22-04-2009. ISSN: 0362-4331.
* ↑ «Twitter recupera a Biz Stone, otro de sus fundadores» (en castellà), 17-05-2017. [Consulta: 15 desembre 2020].
* ↑ «¿Quién es Biz Stone?» (en castellà), 24-03-2017. [Consulta: 15 desembre 2020].
* ↑ expansion.com; expansion.com. «Biz Stone: la vida despu�s de fundar Twitter» (en castellà), 01-04-2014. [Consulta: 15 desembre 2020].
* ↑ «Origen, historia e información completa sobre la red social Twitter» (en castellà), 24-10-2017. [Consulta: 15 desembre 2020].
* 1 2 «Biz Stone Co-fundador de Twitter. BCC Conferenciantes.» (en espanyol europeu). [Consulta: 15 desembre 2020].
* ↑ Daileda, Colin. «Twitter Co-Founder Channels Poe's 'Raven' in 'Evermore' Short Film» (en anglès). [Consulta: 15 desembre 2020].